Tveggja ára barn liggur á gjörgæslu Landspítalans með COVID-19. Nú liggja á spítalanum tvö börn með COVID-19 en í gær var greint frá því að unglingsdrengur lægi á barnaspítala Hringsins vegna fylgikvilla sýkingar. Þetta eru fyrstu tvö börnin sem leggjast inn á spítala hér á landi eftir að hafa smitast af COVID-19.
Valtýr Thors, barnasmitsjúkdómalæknir á Barnaspítala hringsins, segir að barnið sem liggur á gjörgæslu sé ekki í öndunarvél og að það flytjist fljótt á almenna deild á Barnaspítalanum. Barnið hafi enga undirliggjandi áhyggjuþætti, sé hraust tveggja ára barn en hafi fengið lungabólgu af völdum COVID-sýkingarinnar.
Unglingsdrengurinn sem liggur á Barnaspítalanum var að ljúka einangrun þegar hann var lagður inn í gær. Líðan hans er stöðug og ekki er búist við að hann þurfi að liggja inni í marga daga. Hann veiktist nokkrum dögum eftir að hann fékk fyrsta skammt af bóluefni.
Tveggja ára barn liggur á gjörgæslu Landspítalans með COVID-19. Tvö börn liggja nú á spítalanum með sjúkdóminn, þau fyrstu frá upphafi faraldursins. Hópsmit hafa komið upp í skólum á Reyðarfirði. 